Ervin Skela

**Ervin Skela** (i lindur më 17 nëntor 1976 në Vlorë) është një futbollist shqiptar i cili luan aktualisht me FC Hanau 93 në Kreisoberliga, në kategorinë e tetë të futbollit gjerman.

Ai e ka shpenzuar shumicën e karrierës në Gjermani, ku ka luajtur me klube si Energie Cottbus, 1. FC Kaiserslautern, Union Berlin, Chemnitzer FC, Erzgebirge Aue dhe me Eintracht Frankfurt ku pati kulmin e karrierës së tij. Ai ka pasur eksperienca në Itali, Poloni dhe Shqipëri ku filloi karrierën e tij.

Ai ka luajtur për 11 vite me kombëtaren Shqiptare, ai ka lujtur 75 ndeshje dhe ka shënuar 13 gola duke u bërë edhe golashënuesi i tretë më i mirë në histori.

## Karriera me klube
### Shqipëria
Skala filloi karrierën e tij futbollistike në Shqipëri që në moshë të vogël. Ai filloi karrierën e tij me klubin e vendit të lindjes Flamurtari, që në ato kohë ishte një skuadrat me të mira në vend. Ai qëndroi tek Flamurtari gjatë perudhës së viteve 1992–95. Gjatë kësaj kohe, Skela u huazua në vitin 1993 tek KF Tirana, por pa mbaruar viti u rikthye sërisht në Vlorë.

### Gjermania
Pas 3 viteve në Shqipëri, Skela vendosi se ishte koha për të zgjeruar horizontet e tij dhe kështu u transferua në Gjermani për të luajtur me Union Berlin. Pasi luajti 57 ndeshje dhe shënoi 9 gola në 57 ndeshje pas 3 vitesh, ai u transferua tek Erzgebirge Aue. Gjatë 2 sezoneve ku qëndoi, Skela luajti 47 ndeshje duke shënuar edhe 8 gola. Në 1999, Skela u transferua tek Chemnitzer duke shënuar 11 gola në 50 ndeshje. Në janar 2000, ai lëvizi tek Waldhof Mannheim, e cila ra nga kategoria për vetëm 1 pikë. Por, pasi shpenzoi 1 vit e gjysëm tek Chemnitzer duke luajtur vetëm 15 ndeshje, ai u transferua te Eintracht Frankfurt. Te Eintracht Frankfurt Skela kaloi vitet më të arta të karrierës. Pas 3 vitesh ku luajti 92 ndeshje dhe shënoi 26 gola, Skela u transferua te Arminia Bielefeld ku luajti vetëm në sezonin 2004–05, ai luajti 32 ndeshje në ligë.

### Kaiserslautern dhe Ascoli
Klubi i tij i rradhës do të ishte 1. FC Kaiserslautern, ku Skela u transferua në vitin 2005. Në sezonin e vetëm që luajti tek klubi ai shënoi katër gola në 34 ndeshje. Pas sezonit të dobët 2005–06, ku klubi ra në 2. Bundesliga Skela prishi kontratën e tij me klubin dhe u transferua në Itali te Ascoli si lojtar i lirë në vitin 2006.

Ai firmosi një kontratë 1 vjeçare me klubin italian dhe bëri debutimin me *Bianconerin* më shtator 2009. Megjithatë, Skela nuk dhuroi impaktin e dukur në skuadër dhe nuk e fitoi dot vendin në formacion dhe shpejt u largua si lojtar i lirë. Gjatë sezonit të tij të vetëm në futbollin italian, Skela luajti vetëm 7 ndeshje pa arritur të gjejë rrugën e golit.

### Energie Cottbus
Gjatë merkatos dimërore të vitit 2007, Skela u rikthye në Gjermani më 29 janar 2007 duke firmosur një kontratë deri në qershor 2009 me Energie Cottbus. Gjatë kohës së tij me klubin gjerman, Skela u bë një nga të preferuarit e tifozëve dhe një nga lojtarët kyç në formacion. Në sezonin 2007–08, ai luajti 34 ndeshje dhe shënoi 7 gola, duke ndihmuar klubin që të mos binte nga kategoria. Në fund të sezonit, Skela kishte luajtur 137 ndeshje në Bundesligë dhe kishte shënuar 21 gola. Pas dy viteve me Energie Cottbus, Skela u largua nga klubi më 30 qershor 2009.

### Koblenz
Më 14 tetor 2009, Skela u transferua te TuS Koblenz si lojtar i lirë duke firmosur një kontratë tre-vjeçare, duke i dhënë fund qëndrimit katër mujor pa ekip. Ai u aktivizua 19 ndeshje gjatë sezonit 2009–10 pa mundur të shënojë.

### Windeck
Më 1 shkurt 2011, Skela u transferua te FC Germania Windeck. Megjithatë, ai u largua nga klubi pas vetëm dy muajsh pa mundur të luajë asnjë ndeshje.

### Arka Gdynia
Më 4 mars 2011, Skela u largua nga Germania Windeck, duke firmosur me Arka Gdynia.

### FC Hanau 93
Më 29 janar 2014, Skela firmosi një kontratë me klubin e divizionit të tetë gjerman FC Hanau 93; në moshën 37 vjeç, ai i'u rikthye futbollit pas një mungese tre-vjeçare. Ai firmosi një kontratë deri në fund të sezonit dhe zgjodhi fanellën me numrin 7. Më 5 prill 2014, Skela shënoi një penallti në fitoren 3–0 kundër FC Mittelbuchen në minutën e 83të. Ai vazhdoi formën e tij të mirë pasi më 13 prill shënoi në një fitore të klubit 4–1; kjo ishte hera e parë që Skela shënon gol në lojë të hapur pasi golat e tjerë kishin ardhur me penallti.

## Kombëtarja 
### Statistikat
## Referime